Не би могло да се сравнява еднокамерното с двукамерно заснемане на сватба, защото разликата между двете е огромна. Филмът, заснет двукамерно ще бъде несравнимо по-добър от филм, заснет еднокамерно по всички кинематографски показатели.Ето накратко някои особености, предимства и недостатъци, отнасящи се до еднокамерното и двукамерното видеозаснемане. Еднокамерното заснемане е във всички случаи компромисно. Най-първо, филмът, заснет с една камера няма да съдържа никакви видеокадри от подготовката на булката и всичко, което се е случило при нея до момента, в който пристигне младоженеца. А нейната подготовка, превръщането на момичето в булка, обличането и появяването й за първи път в сватбената рокля, неописуемите й емоции и тези, на нейните близки, са сред най-вълнуващите и красиви моменти в сватбения ден. Тези моменти ще липсват в сватбения филм, защото при еднокамерно заснемане, обикновено операторът снима подготовката на младоженеца, а фотографът остава при булката, за да имат младоженците все пак някакви кадри и от двете подготовки. Но, естествено, не би могло да става и дума за сравнение между фотографски кадри от подготовка на булка и видеозаснемане на същата. На второ място, филмът, заснет с една камера не съдържа и няма как да съдържа най-емоционалните и вълнуващи моменти от сватбения ден - това са огромното разнообразие от живи и искрени човешки реакции по повод случващото се, като сълзи на радост и вълнение, изненада, удивление, умиление, възторг, смях и още цяла палитра от неописуеми реакции, изразяващи топло човешко съучастие и съпреживяване щастливите мигове на младото семейство. Тези най-ценни моменти в повечето случаи остават незаснети защото, когато операторът е един, той трябва да следи основното действие и случващото се с младоженците. Той не може да прекъсне този процес, да се отдалечи и да започне да следи и заснема реакциите на присъстващите. Така би се нарушил основният разказ и биха се загубили моментите, които предизвикват едни или други реакции и оценки.На трето място, заснемането само с една камера и липсата на втори поглед, който да предава един експресивен “коментар” на присъстващите към случващото се, напълно разрушава оригиналността и динамиката на кинематографския разказ и той става плосък, еднопланов и лишен от изненадващи и неочаквани моменти и емоционални поанти.На четвърто място, заснетото от един оператор във всички случаи ще представлява един доста по-беден разказ откъм уловени моменти и епизоди от сватбения ден, в сравнение с богатството и разнообразието на разказа на двама оператори. Вероятността единия оператор да изпусне някои моменти или физически да не може да заснеме паралелно случващи се интересни събития или реакции е много по-голяма от това, събитията да се отразяват от двама оператори.Ето защо крайният резултат от труда на един и на двама оператори са сватбени филми, които наистина не биха могли да се сравняват, поради явното превъзходство на двукамерния филм.Неслучайно навсякъде по света сватбените филми се заснемат от минимум двама оператори и това е видимо от публикуваните клипове. Наличието на множество разнообразни и интересни кадри, ракурси и крупности, изразителни портрети, характерни и красиво заснети детайли и украси, движеща се камера, паралелни действия, динамични и неочаквани монтажни решения, всичко това е възможно да се осъществи с двама и повече оператори и е невъзможно да го постигне сам човек. Ето защо двукамерното заснемане трябва да се разглежда не като екстра, а като база за изготвянето на един професионален и висококачествен творчески продукт.